הרפובליקה העממית של סיןהרפובליקה העממית של סין
זהו שם סיני; שם המשפחה הוא חה. 
**חה קשין** (בסינית: **何可欣**, בפיין-יין: **Hé Kěxīn**; נולדה ב-1 בינואר 1992) היא מתעמלת סינית. באולימפיאדת בייג'ינג 2008 זכתה חה במדליית זהב על המקבילים המדורגים וכחלק מנבחרת התעמלות המכשירים הסינית. חה היא אחת מהמתעמלות היחידות שהשיגו תוצאה של מעל ל-17 נקודות על המקבילים. חה וחלק מחברותיה לנבחרת הסינית עוררו מחלוקת בנוגע לגילן האמיתי, שנחשד כנמוך יותר מהגיל המותר להשתתפות באולימפיאדה. אולם שתי חקירות ניקו את המשלחת הסינית ומתעמלותיה מכל האשמה.

קריירה מקצוענית
---------------

היא החלה להתחרות כמתעמלת אומנותית במשחקים הלאומיים בשנת 2006, לאחר שהתאמנה בבית הספר "שיצ'אחאי" שבבייג'ינג. בשנת 2007, לאחר ניצחונה בקטגוריית המקבילים המדורגים במשחקים הבין עירוניים הסיניים, חה משכה את תשומת לבם של מאמני הנבחרת הסינית.

בשנת 2008 החלה חה להתחרות בסבב העולמי של התעמלות המכשירים. כבר בתחרותה הראשונה, בדוחא, הצליחה חה לזכות במדליית הזהב ולהשיג 16.550 נקודות במקבלים המדורגים. בתחרותה השנייה, שברה חה את שיא הנקודות תחת שיטת הניקוד החדשה, כשהשיגה תוצאה של 16.800 במקבלים המדורגים. בתחרות העיר טינג'ין אשר בסין, שברה חה שני שיאי עולם, ועברה בפעם הראשונה את מחסום 17 הנקודות, ובכך העפילה על תוצאה מהתחרות הקודמת. אולם פרשה לאחר המוקדמות בטענת תשישות.

באולימפיאדת בייג'ינג זכתה חה בשתי מדליות זהב. הראשונה בתחרות הקבוצתית, ביחד עם נבחרת סין לאחר ניצחון על הנבחרת האמריקאית. השנייה במקצה המקבילים המדורגים, לאחר גמר מותח וצמוד מול מתחרתה האמריקנית.
חה המשיכה ביכולתה המרשימה מתחילת השנה וזכתה בתחרות נוספת באיטליה ובגמר הסבב העולמי במדריד במקצה המקבילים המדורגים, תוך שחזור תוצאת 17 הנקודות פעם נוספת.

רשימת זכיות
-----------

| שנה | תיאור תחרות | מיקום התחרות | מקצה | מיקום בגמר | תוצאה בגמר | מיקום במוקדמות | תוצאה במוקדמות |
| --- | --- | --- | --- | --- | --- | --- | --- |
| 2008 | סבב גביע העולם | גרמניהגרמניהקוטבוס | מקבילים מדורגים | 1 | 16.850 | 1 | 16.800 |
| קטר (מדינה)קטר (מדינה)דוחא | מקבילים מדורגים | 1 | 16.550 | 1 | 16.450 |
| הגראנד פריקס האיטלקי | איטליהאיטליהמילאנו | מקבילים מדורגים | 1 | 17.000 |  |  |
| המשחקים האולימפיים | הרפובליקה העממית של סיןהרפובליקה העממית של סיןבייג'ינג | התעמלות מכשירים קבוצתית | 1 | 188.900 | 1 | 248.275 |
| מקבילים מדורגים | 1 | 16.725 | 6 | 15.725 |
| גמר הסבב העולמי | ספרדספרד מדריד | מקבילים מדורגים | 1 | 16.250 |  |  |
| 2009 | הגביע היפני | יפןיפן צ'יבה | התעמלות מכשירים קבוצתית | 1 | 171.200 |  |  |
| אליפות סין בהתעמלות | הרפובליקה העממית של סיןהרפובליקה העממית של סין קשיאנטו | מקבילים מדורגים | 1 | 15.775 |  |  |
| אליפות העולם בהתעמלות אמנותית | אנגליהאנגליה לונדון | מקבילים מדורגים | 1 | 16.000 |  |  |
| 2010 | סבב הגביע העולמי | צרפתצרפת פריז | מקבילים מדורגים | 1 | 16.075 |  |  |
| אליפות העולם בהתעמלות אמנותית | הולנדהולנד רוטרדאם | מקבילים מדורגים | 7 | 13.966 | 1 | 16.066 |
| התעמלות מכשירים קבוצתית | 3 | 174.781 |  |  |
| המשחקים האסיאתיים | הרפובליקה העממית של סיןהרפובליקה העממית של סין גואנגג'ואו | מקבילים מדורגים | 1 | 16.425 | 1 | 16.100 |
| התעמלות מכשירים קבוצתית | 1 | 234.150 |  |  |
| 2011 | אליפות העולם | יפןיפןטוקיו | התעמלות מכשירים קבוצתית | 3 | 172.82 | 3 | 230.370 |
| מקבילים מדורגים | לא העפילה |  | 80 | 12.733 |
| 2012 | המשחקים האולימפיים | בריטניהבריטניהלונדון | התעמלות מכשירים קבוצתית | 4 | 174.430 | 1 | 248.275 |
| מקבילים מדורגים | 2 | 15.933 | 2 | 15.966 |

מחלוקת על הגיל
--------------

גילה האמיתי של חה עורר מחלוקת במהלך האולימפיאדה כאשר זה נחשד כנמוך יותר מגילה המצוין. בדרכונה משנת 2008, וברשימות הוועד האולימפי הסיני והוועד האולימפי העולמי מצוין תאריך לידתה של חה כאחד בינואר 1992. במידה וגיל זה נכון, היה גילה של חה במהלך טקס פתיחת האולימפיאדה 16 ו-220 ימים, ועל כן הייתה רשאית חה להשתתף באולימפיאדה. אולם, לפני האולימפיאדה דווח ברשתות סיניות, וביניהן גם בשינחואה כי גילה של חה בשנת 2007 היה 13 ולכן בשנת 2008 היה 14. דיווחים אלו ירדו מן האוויר ומהרשת לאחר מכן. גם במספר רשימות, ביניהן רשימת של סוכנות הספורט הלאומית הסינית סומן תאריך לידתה של חה כ"1994-1-1" (1 בינואר 1994). בנוסף לכך בכינוס ספורט שהתרחש בשנת 2007 הוצגה חה על ידי נציג סיני רשמי במחוז וואהן כבת 13.

בכירים סיניים דחו את ההאשמות מכל תוקף, בטענה שהשינחואה לא בדקה את גילה של חה לפני שפרסמה אותו, ושטעות הקלדה במעברה של חה מבייגין לחוביי גרמה לבלבול. בראיונות עמה טענה קשין שגילה הוא 16 וצוטטה אומרת "לא אכפת לי מה אנשים אחרים יגידו. אני רוצה שכולם יידעו כי 16 הוא הגיל האמיתי שלי". כשנשאלה כיצד חגגה את יום הולדתה ה-15, השיבה קשין "זה היה יום רגיל. הייתי עם הנבחרת שלי. אנחנו לא חוזרות הביתה כשיש לנו יום הולדת, אלא נשארות באימונים עם הנבחרת". ב-2 באוגוסט 2008, הוועד האולימפי הבינלאומי הצהיר שלא תתקיים חקירה על גילה של הי, משום שהפרטים שהועברו לידיהם על ידי "פדרציית ההתעמלות הבינלאומית(FIG)" מספיקים. FIG הצהירו שלא יבקשו מהמשלחת הסינית הבהרות נוספות בנוגע לגיל המתעמלות מלבד הגיל המצוין בדרכון.

אולם המקרה המשיך לעורר תרעומות בתקשורת העולמית. הטיימס דיווח, שמומחה מחשבים ששכרו הצליח לאתר את אחד המסמכים שנמחקו דרך זיכרון מטמון של מנוע החיפוש ביידו. במסמך זה תאריך לידתה של חה הוא 1.1.1994. ב-22 באוגוסט הורה הוועד האולימפי הבינלאומי(IOC) ל-FIG לפתוח בחקירה לגילה של חה ופתח בחקירה משלו, וביום למחרת הודיע שלא גילה אף הוכחה לזיוף עד כה. בנוסף לכך, FIG ערכה ישיבת חירום ותבעה מהוועד הסיני הוכחת גיל נוספת לכל אחת מהמתעמלות הסיניות, מלבד קפטנית נבחרת ההתעמלות. ב-24 באוגוסט הגיבו בכירים סיניים על המסמך שנמצא בזיכרון המטמון וטענו שמדובר בטעות הקלדה שהתרחשה בעת ששיחקה חה במשחקים הבין עירוניים.

ב-1 באוקטובר 2008, הודיעה FIG שגם בחקירתם השנייה זוכו המתעמלות הסיניות מכל ההאשמה, אולם כלי תקשורת מסוימים הביעו תרעומת על תוצאות החקירה.

קישורים חיצוניים
----------------

ויקישיתוף מדיה וקבצים בנושא **חה קשין** בוויקישיתוף

* חה קשין, באתר הוועד האולימפי הבין-לאומי
* חה קשין, באתר olympedia.org
* חה קשין, באתר התאחדות ההתעמלות הבין-לאומית

הערות שוליים
------------

1. ↑  Kexin Scores Another 17, באתר International Gymnastic
2. ↑  ג'רה לונגמן, ג'ולייט מאקור, גם הדרכונים שלהן גמישים, באתר הארץ, 28 ביולי 2008
3. ↑  הוועד האולימפי הורה לחקור את גיל המתעמלות הסיניות, באתר וואלה!‏, 22 באוגוסט 2008
4. ↑  Backs Chinese Gymnasts, באתר הניו יורק טיימס
5. ↑  Uneven-bars queen the new star in town, באתר China Daily
6. ↑  "He Kexin hits new high score", באתר International Gymnast
7. ↑  Uneven-bars queen the new star in town, באתר יומון העם
8. ↑  nrg מעריב, גאווה מקומית: גם המתעמלות הסיניות זכו בזהב, באתר nrg‏, 13 באוגוסט 2008
9. ↑  China win as Tweddle misses out, באתר BBC SPORT
10. ↑  זהב וכסף לסין בטבעות, באתר וואלה!‏, 18 באוגוסט 2008
11. ↑  Official: Faulty Paperwork Caused Age Confusion Hubei באתר AOL
12. ↑  לא כל כך יפה, גם לא בת 16?, באתר וואלה!‏, 13 באוגוסט 2008
13. ↑  More questions about Chinese gymnasts' ages באתר ESPN
14. ↑  Report: Hacker Uncovers Proof Chinese Gymnast Is Underage באתר פוקס ניוז
15. ↑  Investigate Chinese Gymnasts, Says IOC באתר אפוק טיימס
16. ↑  יעקב זיו, הוועד האולימפי חוקר אפשרות כי מתעמלת סינית זייפה את גילה, באתר nrg‏, 22 באוגוסט 2008
17. ↑  "IOC Says China Gymnasts Age Probe Indicates `No Problem So Far'
18. ↑  ADDITIONAL INFORMATION REQUESTED הודעה רשמית של פדרציית ההתעמלות הבינלאומית
19. ↑  China says paperwork error led to cheat claim (הקישור אינו פעיל, 23 ביוני 2013)
20. ↑  Maybe now China will quit cheating באתר USA TODAY